Savez komunista Hrvatske
Savez komunista Hrvatske je bila politička partija osnovana 1937. godine pod imenom Komunistička partija Hrvatske kao dio Komunističke partije Jugoslavije. Sa povratkom Josipa Broza Tita iz pariske emigracije, započinje rad na stvaranju Komunističke partije Hrvatske. U svom izveštaju o stanju u KPJ, Tito, 14. aprila 1937. godine, daje prikaz stanja u Hrvatskoj. U njemu on posebno ističe da je zagrebačku partijsku organizaciju našao u vrlo lošem stanju, zbog brojnih provala i hapšenja članova.